สวัสดีทุกท่าน:) วันนี้เราจะพามากินร้านอาหารญี่ปุ่นเปิดใหม่สดๆร้อนๆย่านราชพฤกษ์กันจ้า ร้านนี้ชื่อว่า "Shichi Japanese Restaurant" แน่นอนว่าชื่อไม่คุ้นหู เพราะเค้าเพิ่งจะเปิดงัยล่ะ สำหรับพิกัดร้านนี้หาไม่ยากเลย อยู่ข้างๆกับร้าน"ปลาอยู่เย็น" เป็นพลาซ่าเล็กๆที่มีร้านอาหารหลายร้าน หน้าทางเข้าจะมี7-elevenอยู่ ที่จอดรถก็มีมากมายสะดวกสบายหายห่วง
สำหรับร้านนี้ดูจากภายนอกก็พอจะรู้ว่าเป็นร้านที่ค่อนข้างพรีเมี่ยม(ทั้งวัตถุดิบและราคา) เรียกว่าดูดีชวนหลงไหลให้เสียเงิน55 พอเดินเข้าร้านพนักงานทุกคนก็ต้อนรับเป็นอย่างดี ภายในร้านตกแต่งสวยงามเหมือนอยู่ญี่ปุ่นยังงัยยังงั้นแบ่งมีหลายโซนที่เห็นก็มีข้างนอกริมกระจก ข้างในฝั่งครัวที่เห็นเซฟโชว์ฝีมือกันอย่างสดๆและก็เค้่าเตอร์บาร์หน้าเชฟ วันนี้เลือกนั่งโต๊ะโซนด้านใน พอมานั่งที่โต๊ะพนักงานก็เอาผ้าเย็นมาบริการและแจ้งว่า"ตอนนี้ร้านเรามีโปรโมชั่นลดเฉพาะราคาอาหาร20%นะคะ" พอฟังแล้วถึงกับตาโตขึ้นมาเลยทีเดียว ว่าแล้วก็เปิดเมนูเตรียมสั่งอาหารดีกว่า เมนูที่สั่งวันนี้ได้แก่ เกี๊ยวซ่า เทมปุระรวม สุกี้ยากี้แห้งเนื้อ ซิชิโรล(เป็นซิกเนเจอร์ของร้าน) และ นาเบะชาบูทะเล สำหรับเมนูของว่างอย่างเกี๊ยวซ่าและเทมปุระก็ทำมาได้ดีตามมาตรฐาน มาต่อที่ซิชิโรลอันนี้ค่อนข้างประทับใจเลย เป็นโรลที่ใช้ข้าวซูชิห่อด้วยแซลมอนรนไฟชิ้นหน้า2ชิ้นประกบกันราดด้วยซอสรสชาติเผ็ดหน่อยๆของทางร้านแล้วโรยด้วยแป้งเทมปุระกรุบๆ จัดจานมาสวยงาม แต่ละคำนี่ใหญ่กำลังดีเครื่องแน่น ฟินมากกกก เมนูต่อมาคือสุกี้ยากี้เนื้อเสริฟในถาดหินร้อนมีเนื้อวางเรียงกันราดด้วยน้ำสุกี้ญี่ปุ่นสีดำและไข่ดิบรสชาติกลมกล่อมแต่ส่วนตัวคิดว่าปริมานน้อยไปหน่อยนะ ส่วนทีเด็ดประจำวันนี้ต้องยกให้นาเบะชาบูซีฟู้ด เสิรฟมาแบบหม้อไฟอลังการแถมหน้าตายังดีอีก แค่ชิมน้ำซุปก็ฟินแล้วบอกเลยว่ารสชาติมันล้ำลึกมากกกก ของที่ใส่ก็มีกุ้ง หอยปีกนก แซลม่อน เนื้อปลาอีกอย่างน่าจะเป็นปลากระพง ผักต่างๆ เต้าหูและวุ้นเส้นญี่ปุ่น อยากบอกของทะเลเค้าสดมากยิ่งเอามาจิ้มกับน้ำจิ้มพอนสึที่ร้านให้มายิ่งอร่อยไปอีกแบบ เมนูนี้ซัดเรียบไม่เหลือแม้แต่น้ำ555 พอเสร็จจากของคาวก็มาดูของหวานกันต่อ แบบว่าของหวานเค้าน่ากินทุกอย่างเลย และแล้วก็สั่ง คากิโกริรสนมราดซอสสตรอเบอร์รี่มา ขอบอกว่าของจริงก็ดูดีไม่แพ้ในเมนูแถมรสชาติก็ยังดีด้วยไม่หวานเกินไปมีน้ำซอสและเนื้อสตรอเบอร์รี่รสเปรี้ยวนิดๆมาตัดกันกินเพลินๆ ไม่นานก็หมดเกลี้ยง ถือว่าทำได้ดีไม่แพ้ร้านที่ขายเฉพาะขนมหวานเลย
โดยรวมๆแล้วยกให้เป็นร้านอาหารญี่ปุ่นระดับสูงได้เลยทีเดียว ด้วยการตกแต่งร้าน บรรยากาศในร้านที่ดี บริการก็เลิศ  อาหารก็เด่นทั้งคาวหวาน แต่ว่าข้อดีเยอะขนาดนี้ก็แลกมาด้วยราคาที่สมน้ำสมเนื้อ ถือว่าค่อนข้างแพง แต่รับรองไม่ผิดหวังนะจ้ะ
สำหรับใครที่อยากจะมาร้านนี้ ร้านเค้าเปิดบริการวันละ2รอบเท่านั้นนะ รอบเที่ยงน่าจะ 11:00-14:00 และรอบเย็น 17:30-22:30 เลือกเวลาไปกันได้ตามสะดวกเลย